ai4bharat/Pralekha huggingface dataset:
தகவல் மற்றும் ஒலிபரப்பு அமைச்சகம்
ஏழைகளுக்கும் இந்திய அரசின் நலத் திட்டங்களுக்கும் இடையேயான இணைப்புப் பாலமாக சமுதாய வானொலி நிலையங்கள் செயல்படுகின்றன: மத்திய இணை அமைச்சர் திரு எல். முருகன்
“ஏழை மக்களுக்கும் இந்திய அரசின் நலத் திட்டங்களுக்கும் இடையேயான இணைப்புப் பாலமாக சமுதாய வானொலி நிலையங்கள் செயல்படுகின்றன. கொவிட்-19 தொற்று காலகட்டத்தில் பிரதமரின் கரீப் கல்யாண் அன்ன யோஜனா முன்முயற்சியை பிரதமர் திரு நரேந்திர மோடி அறிமுகப்படுத்திய போது இந்தத் திட்டம் குறித்து மக்களிடையே விழிப்புணர்வை ஏற்படுத்தும் பணியில் சமுதாய வானொலி நிலையங்கள் முக்கிய பங்காற்றின.” அதே போல ஏராளமான வானொலி நிலையங்கள் கொவிட்- 19 வழிகாட்டு நெறிமுறைகள், மன அழுத்த மேலாண்மை முதலியவை குறித்த விழிப்புணர்வையும் அதிக அளவில் ஏற்படுத்தின என்று மத்திய தகவல் மற்றும் ஒலிபரப்பு, மீன்வளம், கால்நடை பராமரிப்பு மற்றும் பால்வள இணையமைச்சர் திரு எல். முருகன் தெரிவித்துள்ளார்.
இரண்டு நாள் சுற்றுப்பயணமாக கர்நாடகா சென்றுள்ள அமைச்சர், சுட்டூர் மடத்தின் ஜகத்குரு டாக்டர் ஸ்ரீ சிவராத்திரி ராஜேந்திர மகாசுவாமி அவர்களின் 106-வது ஜெயந்தி விழா கொண்டாட்டங்களை முன்னிட்டு மைசூருவில் உள்ள ஜே எஸ் எஸ் கலை, வர்த்தகம் மற்றும் அறிவியல் கல்லூரியில் ஜே எஸ் எஸ் சமுதாய வானொலி சேவையை இன்று காலை தொடங்கி வைத்துப் பேசுகையில் அவர் இவ்வாறு கூறினார்.
“பிரதமர் திரு நரேந்திர மோடி தலைமையிலான மத்திய அரசு சமுதாய வானொலி நிலையங்களில் இளைஞர்களின் பங்களிப்பை அதிகரிக்க உறுதிபூண்டுள்ளது”, என்று கூறிய அவர், இதுபோன்ற வானொலி நிலையங்களை அமைப்பதற்குத் தேவையான அனைத்து உதவிகளையும் தகவல் மற்றும் ஒலிபரப்பு அமைச்சகம் அளிக்கும் என்று உறுதி அளித்தார். சமூகம், பொருளாதாரம், கலாச்சாரம், கல்வி, சுகாதாரம், நீர் மற்றும் துப்புரவு, பேரிடர் சார்ந்த விஷயங்களை எதிர்கொள்வதற்கு சமுதாய வானொலி பெரும் உதவியாக இருக்கும் என்றார் அவர்.
தற்போது நாடு முழுவதும் 329 சமுதாய வானொலி நிலையங்கள் இயங்கி வருகின்றன. அவற்றுள் 22 வானொலி நிலையங்கள் கர்நாடகாவில் இயங்குவதோடு மைசூரில் இன்று தொடங்கப்பட்டுள்ள ஜே எஸ் எஸ் சமுதாய வானொலி அந்த நகரத்தின் மூன்றாவது நிலையமாகும்.
இந்த நிகழ்ச்சியைத் தொடர்ந்து விடுதலையின் அம்ருத் மஹோத்ஸவத்தின் “ஐகானிக் வார” கொண்டாட்டங்களின் ஒரு பகுதியாக, மைசூரு அகில இந்திய வானொலி நிலையத்தில் கர்நாடக மண்டல மக்கள் தொடர்பு அலுவலகத்தின் மைசூரு கள அலுவலகம் ஏற்பாடு செய்துள்ள புகைப்பட கண்காட்சியை திறந்து வைத்து, வானொலி நிலைய பணிகளை அமைச்சர் ஆய்வு செய்தார். நிலையத்தில் அமைக்கப்பட்டுள்ள நாதாலயா என்ற பிரபல இசைக் கலைஞர்களின் புகைப்பட அரங்கையும் அமைச்சர் திரு எல். முருகன் பார்வையிட்டார்
நிதி அமைச்சகம்
‘சமூக கட்டமைப்பு நிதி மற்றும் டிஜிட்டல் தொழில்நுட்பங்கள் ’’பயன்பாடு குறித்த காணொலி காட்சி கருத்தரங்கு: பொருளாதார விவகாரத்துறை மற்றும் புதிய வளர்ச்சி வங்கி இணைந்து நடத்துகிறது
இந்தியா பிரிக்ஸ் தலைமை 2021-ன் கீழ் பொருளாதாரம் மற்றும் நிதி ஒத்துழைப்பு கொள்கையின் ஒரு பகுதியாக, மத்திய நிதியமைச்சகத்தின் பொருளாதார விவகாரத்துறை மற்றும் புதிய வளர்ச்சி வங்கி ஆகியவை இணைந்து ‘‘சமூக கட்டமைப்பு நிதி மற்றும் டிஜிட்டல் தொழில்நுட்ப பயன்பாடு’’ என்ற தலைப்பில் காணொலி காட்சி கருத்தரங்கை, வரும் 13ம் தேதி நடத்துகின்றன.
குழு விவாதங்கள் மற்றும் இரு கருப்பொருள் அமர்வுகளின் போது, கீழ்கண்ட பல்வேறு தலைப்புகள் குறித்து விவாதிக்கப்படவுள்ளன.
1. நிலையான வளர்ச்சியை ஊக்குவிக்க, சமூக கட்டமைப்பில் முதலீடு செய்வதன் முக்கியத்துவம்.
2. சமூக கட்டமைப்புக்கு நிதியளிப்பது தொடர்பான சவால்களை சமாளிக்கும் வழிகள்.
3. தனியார் துறை பங்களிப்பை அதிகரிப்பதன் மூலம் திட்டங்களில் சிரமங்களை போக்கும் வழிகள்.
4. கொவிட்-19 பாதிப்புக்கு பின் சுகாதாரம் மற்றும் கல்வி அளிப்பதை மேம்படுத்த சமூக கட்டமைப்பில் டிஜிட்டல் தொழில்நுட்பத்தை ஒருங்கிணைப்பதன் மதிப்பு.
5. பிரிக்ஸ் நாடுகளில் சமூக கட்டமைப்பு நிதிக்கு சாத்தியமான வழிகளை ஆராய்தல்.
இந்நிகழ்ச்சியில் பொருளாதார விவகாரத்துறை செயலாளர் திரு அஜய் சேத், புதிய வளர்ச்சி வங்கியின் தலைவர் திரு மார்கஸ் ட்ராய்ஜோ ஆகியோர் துவக்கவுரை நிகழ்த்துவர். முக்கிய உரையை, கொலம்பிய பல்கலைக்கழகத்தின், நிலையான வளர்ச்சி மைய இயக்குனர் பேராசிரியர் ஜெப்ரி டி.சக்ஸ் நிகழ்த்துவார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1717608
----
(Visitor Counter : 179
சிறப்பு சேவைகள் மற்றும் கட்டுரைகள்
”INO-PtRC ஆய்வகம் மதிகெட்டான் சோலை முதல் பெரியார் வரையிலான புலிகளின் வழித்தடத்திற்கு இடையூறு விளைவிக்காது” - பொட்டிபுரம் ஆராய்ச்சி மையத்தின் திட்ட இயக்குநர் விளக்கம்
மும்பை டாட்டா அடிப்படை ஆராய்ச்சி மையத்தின் பொட்டிபுரம் ஆராய்ச்சி மைய திட்ட இயக்குநர் பேராசிரியர் கோபிந்தா மஜூம்தார் வெளியிட்டுள்ள அறிக்கை பின்வருமாறு :
”PtRC ஆய்வகத்தின் கட்டுமானத்திற்காக ஒதுக்கப்பட்ட 31.45 ஹெக்டேர் பரப்பளவு கொண்ட நிலமானது ”தமிழக சுற்றுச்சூழல் மற்றும் வனத்துறையினால் முன்மொழியப்பட்ட மதிகெட்டான் முதல் பெரியார் வரையிலான புலிகளின் வழித்தடத்தில் அமைந்துள்ளது” என்பது போன்ற உண்மைக்குப் புறம்பான தகவல்களை ஒரு சில ஊடகங்கள் வெளியிடுகன்றன. இந்தத் தகவல்களுக்கு மறுப்பு தெரிவிக்கும் வண்ணமும் மற்றும் இது சம்பந்தப்பட்ட உண்மை விவரங்கள் தரவும் இந்த செய்தி வெளியீட்டின் மூலம் விளக்க விரும்புகின்றோம்.
இந்த திட்டத்திற்கான 26.825 ஹெக்டேர் பரப்பளவு கொண்ட நிலமானது, தரைத்தளம் சார்ந்த கட்டுமானத்திற்கும் மற்றும் 4.62 ஹெக்டேர் பரப்பளவு மலையினுள் சுரங்கப்பாதை மற்றும் ஆய்வகத்திற்கான குகை அமைக்கவும், ஒதுக்கப்பட்டதாகும்.
தரைத்தள கட்டுமானத்திற்கு ஒதுக்கப்பட்ட 26.825 ஹெக்டேர் பரப்பளவு கொண்ட பகுதியானது பொது வருவாய் நிலமாகும். அது மட்டுமல்ல, இந்தப் பகுதியானது பாதுகாக்கப்பட்ட வனப்பகுதியின் எல்லைக்கு வெளியே உள்ளது என்பது மிகக் குறிப்பிடத்தக்க ஒன்றாகும்; ஆகையால் பாதுகாக்கப்பட்ட வனப்பகுதிக்கோ அல்லது புலிகளின் வழித்தடத்திற்கோ எந்த ஒரு இடையூறும் விளையாது.
மலையின் உள்ளே அமைக்கவிருக்கும் கட்டுமானத்திற்காக ஒதுக்கப்பட்ட 4.62 ஹெக்டேரில் கிடைமட்டமான சுரங்கப்பாதை தொடர்வண்டி செல்ல வடிவமைக்கப்படும் சுரங்கப்பாதை போன்றது. சுரங்கப்பாதையின் நுழைவு வாயில் பொது வருவாய் நிலத்தில் தொடங்கப்பட்டு பாதுகாக்கப்பட்ட வனப்பகுதியின் எல்லையை அடையும் போது மேற்பரப்பில் இருந்து பல மீட்டர் ஆழத்தினுள் கடந்து விடும். புலிகளின் வழித்தடமானது முழுவதுமாக பாதுகாக்கப்பட்ட வனப்பகுதியினுள் அமைந்துள்ளது. எந்த ஒரு கட்டுமானமும் காட்டுப் பகுதியில் நடைபெறாத காரணத்தினாலும் சுரங்கப்பாதை அமைக்கும் பகுதி மேற்பரப்பில் இருந்து பல மீட்டர்  மலைப் பாறையின் ஆழத்தில் சென்று விடுவதாலும், வனப்பகுதியில் உள்ள புலிகளுக்கோ மற்றும் எந்த வன உயிர்களின் நடமாட்டத்திற்கும் தடை ஏற்படாது. சுரங்கப்பாதை மற்றும் குகைக்கான 4.62 ஹெக்டேரில் மூன்று ஹெக்டேர் பரப்பளவு கொண்ட நிலப்பகுதி வரையறுக்கப்பட்ட புலிகளின் வழித்தடத்திற்குள் பல நூறு மீட்டர் மலையின் அடியில்  உள்ளது. புலிகளின் வழித்தடம் மேற்பரப்பில் உள்ளதால் மலையினுள் அமைக்கப்படும் சுரங்கப்பாதை மற்றும் குகையானது எந்த ஒரு வகையிலும் மலையின் மேல் செல்லும் புலிகளின் வழித்தடத்தைப் பாதிக்காது என்பதை முன்னிலைப்படுத்துகிறோம்.
நாங்கள் மீண்டும் வலியுறுத்துவது என்னவென்றால் PtRC ஆராய்ச்சி மையம் ஒரு மிகச்சிறந்த முன்மாதிரியான அறிவியல் திட்டமாகும். அது சுற்றுச்சூழலுக்கோ அல்லது அப்பகுதியில் வாழும் மக்களின் வாழ்வாதாரத்திற்கோ எந்த வகையிலும் பாதிப்பு ஏற்படுத்தாது. மேலும், இந்த ஆய்வகத்தில் எந்த ஒரு அபாயகரமான கதிர்வீச்சுப் பொருளோ அல்லது விஷத்தன்மை வாய்ந்த உமிழ்வோ இல்லவே இல்லை. இந்த அறிவியல் ஆய்வகம் தமிழகம் மற்றும் இந்தியாவின் பல பகுதிகளைச் சார்ந்த மாணவர்கள் உலகத்தரம் வாய்ந்த ஆராய்ச்சியில் ஈடுபட்டு சாதனை படைக்கவும், நம் நாட்டின் அடிப்படைத் தேவையான அறிவியல் கண்ணோட்டம் வளர்க்கவும் வித்தாக அமையும்.”
பிரதமர் அலுவலகம்
தூய்மை பாரத இயக்கம் நமது ஏழைத்தாய்மார்கள் மற்றும் சகோதரிகளின் வாழ்வில் அதிகாரமளிக்கிறது: பிரதமர்
தூய்மை பாரத இயக்கம் நமது ஏழைத்தாய்மார்கள் மற்றும் சகோதரிகளின் வாழ்வில் அதிகாரமளிக்கிறது என்பது நாடு முழுவதும் மகிழ்ச்சி தரக்கூடிய விசயமாகும் என்று பிரதமர் திரு நரேந்திர மோடி கூறியுள்ளார். ஏழைத்தாய்மார்கள் மற்றும் சகோதரிகளுக்கான கழிப்பறைகளின் முக்கியத்துவம் குறித்து உருவாக்கப்பட்ட வீடியோ காட்சியையும் திரு மோடி பகிர்ந்துள்ளார்.
பிரதமர் ட்விட்டரில் கூறியிருப்பதாவது;
“தூய்மை பாரத இயக்கம் நமது ஏழைத்தாய்மார்கள் மற்றும் சகோதரிகளின் வாழ்வில் அதிகாரமளிக்கிறது என்பது நாடு முழுவதும் மகிழ்ச்சி தரக்கூடிய விசயமாகும்...”
|
சுகாதாரம் மற்றும் குடும்ப நலத்துறை அமைச்சகம்
|
நோவல் கொரோனா வைரஸை கட்டுப்படுத்த மாநிலங்களில் மேற்கொள்ளப்பட்டு வரும் நடவடிக்கைகள் குறித்து மத்திய சுகாதாரத் துறை செயலாளர் ஆய்வு
நோவல் கொரோனா வைரஸை கட்டுப்படுத்துவது குறித்து மாநிலங்கள் / யூனியன் பிரதேசங்களில் மேற்கொள்ளப்பட்டு வரும் ஆயத்த நிலை குறித்து, மத்திய சுகாதாரம் மற்றும் குடும்பநலத் துறை செயலாளர் திருமதி ப்ரீத்தி சுதன் இன்று  காணொலிக் காட்சி மூலம் ஆய்வு நடத்தினார். கப்பல் துறை, வெளியுறவு, விமானப் போக்குவரத்து, சுற்றுலா மற்றும் உள்துறை செயலாளர்களுடனும் அவர் ஆய்வு நடத்தினார்.
மத்திய அரசு அளவில், பல்வேறு அமைச்சகங்களின் நெருங்கிய ஒத்துழைப்புடன் ஏராளமான முன்னெச்சரிக்கை நடவடிக்கைகள் மேற்கொள்ளப்பட்டு வருவதாக சுகாதாரத் துறை செயலாளர் தெரிவித்தார். நிலைமையை பிரதமர் அலுவலகம், மத்திய சுகாதாரத் துறை அமைச்சர் மற்றும் அமைச்சரவை செயலாளர் ஆகியோர் உன்னிப்பாக கண்காணித்து வருவதுடன், அன்றாட நிலவரம், இதுவரை மேற்கொள்ளப்பட்ட நடவடிக்கைகளை கேட்டறிந்து வருவதாகவும் அவர் குறிப்பிட்டார்.
உலகளாவிய நிலைமை காரணமாக மேற்கொள்ளப்பட்டுள்ள புதிய விசா கட்டுப்பாடுகள் / ஆலோசனைகளையும் அவர் எடுத்துரைத்தார். மேலும், இந்த அம்சங்கள் குறித்து விழிப்புணர்வு ஏற்படுத்துமாறும் மாநிலங்களை அவர் கேட்டுக் கொண்டார். மாநிலங்கள் / யூனியன் பிரதேச அரசுகள் அதிக விழிப்புடன் இருக்குமாறு அறிவுறுத்திய அவர், சுகாதாரத் துறையினருக்கு தேவையான பயிற்சியை வழங்குமாறும் கேட்டுக் கொண்டார்.
சீனா, சிங்கப்பூர், தாய்லாந்து & ஹாங்காங்கிலிருந்து வரும் பயணிகளை பரிசோதிக்கவும், கொரோனா வைரஸ் பரவாமல் இருப்பதை உறுதிசெய்யவும், 7 சர்வதேச விமான நிலையங்களில்  பிரத்யேக ஏரோ பிரிட்ஜுகள் பயன்படுத்தப்படுவதையும் சுகாதாரத் துறை செயலாளர் சுட்டிக்காட்டினார்.
எத்தகைய நிலைமையையும் சமாளிக்க ஏதுவாக அதிவிரைவு பணிக்குழுவை வலுப்படுத்துமாறு அனைத்து மாநிலங்களையும் அறிவுறுத்திய திருமதி ப்ரீத்தி சுதன், மாவட்ட அளவிலும் இதற்கான நிர்வாக கட்டமைப்புகளை உருவாக்குமாறு கேட்டுக் கொண்டுள்ளார்.
பிரதமர் அலுவலகம்
பிப்ரவரி 5-ந் தேதி பிரதமர் ஐதராபாத் செல்கிறார்
11 ஆம் நூற்றாண்டின் பக்த துறவி ஸ்ரீ ராமானுஜாச்சாரியாவை குறிக்கும் 216 அடி உயர சமத்துவச் சிலையை நாட்டுக்கு அர்ப்பணிக்கிறார் பிரதமர்
இக்ரிசாட்டின் 50-வது ஆண்டு விழாவை தொடங்கி வைக்கும் பிரதமர் இரண்டு ஆராய்ச்சி அமைப்புகளையும் துவக்கி வைக்கிறார்
2022 பி்ப்ரவரி 5-ந் தேதி பிரதமர் திரு.நரேந்திர மோடி ஐதராபாத் செல்கிறார். பிற்பகல் 2.45 மணியளவில் ஐதராபாத் பத்தன்செருவில் உள்ள சர்வதேச பயிர் ஆராய்ச்சி நிறுவன வளாகத்திற்கு  பிரதமர் செல்கிறார். அங்கு அந்த நிறுவனத்தின் 50-வது ஆண்டு கொண்டாட்டத்தை தொடங்கி வைக்கிறார். மாலை 5 மணியளவில் ஐதராபாத்தில் சமத்துவச் சிலையை பிரதமர் நாட்டுக்கு அர்ப்பணிக்கிறார்.
216 அடி உயர சமத்துவ சிலை 11 ஆம் நூற்றாண்டில் வாழ்ந்த பக்த துறவி ஸ்ரீ ராமானுஜாச்சாரியாவைக் குறிக்கும். நம்பிக்கை, சாதி, இனம் உள்ளிட்ட அனைத்து அம்சங்களிலும் சமத்துவத்தை அவர் வலியுறுத்தினார். தங்கம், வெள்ளி, செம்பு, வெண்கலம், துத்தநாகம் ஆகிய 5 உலோகங்களைக் கொண்ட பஞ்சலோகத்தால் தயாரிக்கப்பட்ட அந்தச் சிலை உலகில் அமர்ந்த நிலையில் உள்ள உயரமான உலோகச் சிலைகளில் ஒன்றாகும். இது 54 அடி உயர பத்ராவேதி என்னும் கட்டிடத்தின் மேல் அமைந்துள்ளது. டிஜிட்டல் வேத நூலகம் ஆராய்ச்சி மையம் பழமையான இந்திய உரைநடைகள், திரையரங்கு, ஸ்ரீ ராமானுஜாச்சாரியா படைப்புகளைக் கொண்ட கல்வி நிலையம் ஆகியவை அந்தக் கட்டிடத்தில் அமைந்துள்ளன. ஸ்ரீ ராமானுஜாச்சாரியா ஆசிரமத்தின் ஸ்ரீ சின்ன ஜீயர் ஸ்வாமியின் கருத்துப்படி இந்த சிலை உருவாக்கப்பட்டுள்ளது.
இந்த நிகழ்ச்சியில், ஸ்ரீ ராமானுஜாச்சாரியாவின் போதனைகள். வாழ்க்கைப் பயணம் ஆகியவை குறித்த முப்பரிமாண காட்சி இடம் பெறும். சமத்துவச் சிலையை சுற்றிலும் அமைக்கப்பட்டுள்ள 108 திவ்யதேசங்களின் அடையாள அமைப்புகளை பிரதமர் பார்வையிடுவார்.
நாடு, இனம், ஜாதி, குல வேறுபாடு இல்லாமல் அனைவரும் சமமான மனிதர்கள் என்ற வகையில் மக்களின் மேம்பாட்டுக்காக ஸ்ரீ ராமானுஜாச்சாரியா இடையறாது பாடுபட்டார். ஸ்ரீ ராமானுஜாசாரியாவின் ஆயிரமாவது பிறந்தநாளை கொண்டாடும் வகையிலான ஸ்ரீ ராமானுஜா சகஸ்ராப்தி சமரோகத்தின் 12 நாள் நிகழ்ச்சியில் சமத்துவச் சிலை தொடக்க விழாவும் ஒன்றாகும்.
பிரதமர் ஐதராபாத் பயணத்தின் போது இக்ரிசாட்டின் 50-வது ஆண்டு கொண்டாட்டத்தை தொடங்கி வைப்பார். தாவர பாதுகாப்பு குறித்த இக்ரிசாட்டின் பருவநிலை மாற்ற ஆராய்ச்சி நிறுவனம், இக்ரிசாட்டின் அதிவிரைவு நவீன உருவாக்க வசதி ஆகிய இரண்டு நிறுவனங்களை பிரதமர் தொடங்கி வைப்பார். ஆசியா மற்றும் ஆப்பிரிக்க சகரான் உப பகுதி சிறு விவசாயிகளுக்கு இந்த நிறுவனங்கள் அர்ப்பணிக்கப்படுகின்றன. விசேஷமாக வடிவமைக்கப்பட்ட இக்ரிசாட் லோகோவையும் பிரதமர் திறந்து வைப்பார். இந்த நிகழ்ச்சி தொடர்பான நினைவு அஞ்சல் தலையையும் அவர் வெளியிடுவார்.
இக்ரிசாட் என்பது ஆசியா, ஆப்பிரிக்கா கண்டங்களின் மேம்பாட்டுக்கான வேளாண் ஆராய்ச்சி நடத்தும் சர்வதேச நிறுவனமாகும். மேம்படுத்தப்பட்ட பயிர் வகைகள் ,வீரிய வகை பயிர்கள் ஆகியவற்றை வழங்கி விவசாயிகளுக்கு உதவுவதுடன் தரிசு நிலங்களில் பருவநிலை மாற்றத்தை எதிர்த்துப் போராடும் சிறு விவசாயிகளுக்கும் உதவி வருகிறது.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
பருவநிலை விழிப்புணர்வு பிரச்சாரம் மற்றும் தேசிய புகைப்பட போட்டி
பருவநிலை மாற்றம் விழிப்புணர்வு பிரச்சாரம் மற்றும் தேசிய புகைப்பட கண்காட்சியை, மத்திய வீட்டு வசதி மற்றும் நகர்ப்புற விவகாரத்துறை அமைச்சகம் நடத்துகிறது. விடுதலையின் அம்ரித் மகோத்ஸவம் - பொலிவுரு நகரங்கள்: பொலிவுரு நகரமயமாக்கல் நிகழ்வு குஜராத் மாநிலம் சூரத் நகரில் பிப்ரவரி 4 மற்றும் 5ம் தேதிகளில் நடக்கிறது. அதற்கு முந்தைய நிகழ்வாக நடைபெறும் இந்த போட்டியில் 2022 ஜனவரி 26ம் தேதி வரை அனைவரும் கலந்து கொள்ளலாம். பருவநிலை மாற்றத்தால் ஏற்படும் சவால்கள், அதன் தீர்வுகளுக்கான கருத்துக்களை பங்கேற்பாளர்கள் உணர்த்துவது மற்றும் நகரங்களில் பருவநிலை நடவடிக்கைகளை ஊக்குவிப்பதே இந்த பிரச்சாரம் மற்றும் போட்டியின் நோக்கம்.
பருவநிலை விழிப்புணர்வு பிரச்சாரம்:
நகர்ப்புற பருவநிலை மாற்றம் மற்றும் நிலைத்தன்மையுடன் தொடர்புடைய சவால்கள் மற்றும் தீர்வுகள் குறித்து பள்ளி மற்றும் கல்லூரிகளில் மாணவர்களிடம் நகராட்சி ஆணையர்கள் மற்றும் நகர்ப்புற உள்ளாட்சி அமைப்புகளின் தலைவர்கள், பொலிவுரு நகரங்களின் தலைமை செயல் அதிகாரிகள் விழிப்புணர்வை ஏற்படுத்துவது ஆகியவை இந்த பிரச்சாரத்தில் அடங்கும். விடுதலையின் அம்ரித் மகோத்ஸவத்தை முன்னிட்டு, கீழ்கண்ட நடவடிக்கைகளில் ஒன்று அல்லது அதற்கு மேற்பட்டவைகளை நகரங்கள் நடத்தும்.
பருவநிலை மாற்ற விழிப்புணர்வு பிரச்சாரம்: பருவநிலை மாற்றம் மற்றும் நிலைத்தன்மை நடவடிக்கைகள் குறித்து கல்வி நிறுவனங்களில் நகர அதிகாரிகள் விழிப்புணர்வை ஏற்படுத்துவர்.
பருவநிலை மாற்றம் குறித்து சமூக ஊடகத்தில் பிரச்சாரம்: மேயர்கள் / நகராட்சி ஆணையர்கள், பொலிவுரு நகரங்களின் சிஇஓ.,க்கள் பருவநிலை நடவடிக்கைகள் குறித்த விழிப்புணர்வு பிரச்சாரத்தை சமூக ஊடகங்களில் மேற்கொள்வர். இவற்றை அவர்களின் நகரங்களுக்குள் அமல்படுத்த முடியும். மரக்கன்று நடுதல், நீர்நிலைகளை சுத்தப்படுத்துதல், மின்னணு-கழிவுகளை மறுசுழற்சி செய்தல், கட்டிடங்களில் சூரிய மின்சக்தி திட்டம் மற்றும் புவி வெப்பமயமாவதை குறைப்பதற்கான நடவடிக்கைகளை ஊக்குவிப்பது குறித்த விவாதங்களும் நடத்தப்படும்.
புகைப்பட கண்காட்சியை ஊக்குவித்தல்: பருவநிலை மாற்றம் குறித்து நகர அளவிலான புகைப்பட கண்காட்சியும் நடத்தப்படும்.
இதற்கான விவரங்கள் https://niua.org/c-cube/content/climate-change-awareness-campaign என்ற இணைப்பில் உள்ளன.
தேசிய புகைப்பட கண்காட்சி:
இந்திய நகரங்களில் பருவநிலை மாற்றத்தின் தாக்கங்களில் கவனம் செலுத்தும் புகைப்படங்கள் மற்றும் பருவநிலை மாற்றத்தை குறைக்க தனிநபர்கள், சமுதாயத்தினர் அல்லது நகர அதிகாரிகள் மேற்கொண்ட நடவடிக்கைகளின் புகைப்படங்களை சமர்ப்பிக்க பங்கேற்பாளர்கள் அழைக்கப்படுகிறார்கள். இந்த போட்டியில் பங்கேற்க, புகைப்படங்களை இரு பிரிவுகளில் சமர்ப்பிக்க வேண்டும்.
நகரங்களில் பருவநிலையின் தாக்கங்கள்
நகரங்களில் பருவநிலை நடவடிக்கைகள்
,கருத்தாக்கம், தொகுப்பு, மற்றும் நுட்பம் அடிப்படையில் புகைப்படங்கள் தேர்வு செய்யப்படும். விருப்பமுள்ள புகைப்பட கலைஞர்கள் மற்றும் பருவநிலை ஆர்வலர்கள் இந்த போட்டியில் பங்கேற்பதற்கான விவரங்களை அறிய All https://niua.org/c-cube/content/national-photography-competition என்ற இணையதளத்தை பார்க்கவும். புகைப்படங்களை சமர்ப்பிக்க கடைசி நாள்... 2022 ஜனவரி 26ம் தேதி .
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1787159
மத்திய அமைச்சரவை
1991 டிசம்பர் 30 க்கும் 1999 நவம்பர் 29 க்கும் இடையே 15 ஆண்டுகளுக்கும் குறைவாக பணிக்காலம் முடித்திருந்த நிலையில் மரணம் அடைந்த அல்லது பணிக் காலத்தில் உடல் ஊனமடைந்த சிலவகை பாதுகாப்பு சேவைகள் பணியாளர்களின் கணக்கில் சேர்த்து வைக்கப்பட்ட விடுமுறையை ரொக்கம் ஆக்கிக்கொள்ள மத்திய அமைச்சரவை ஒப்புதல்.
1991 டிசம்பர் 30க்கும் 1999 நவம்பர் 29க்கும் இடையே 15 ஆண்டுகளுக்கும் குறைவாக பணிக்காலம் முடித்திருந்த நிலையில் மரணம் அடைந்த அல்லது பணிக் காலத்தில் உடல் ஊனமடைந்த சில பாதுகாப்பு சேவைகள் பணியாளர்களின் கணக்கில் சேர்த்து வைக்கப்பட்ட 180 நாட்கள் வரையிலான விடுமுறையை ரொக்கம் ஆக்கிக்கொள்ள பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்தது.
இந்த குறிப்பிட்ட காலத்தில் பணியில் இருந்து மரணம் அடைந்த அல்லது உடல் ஊனமுற்ற பாதுகாப்பு சேவைகள் பணியாளர்கள் மற்றும் அதிகாரிகள் 9,777 பேரின் குடும்பத்தினர் இந்த முடிவினால் பயன் அடைவார்கள். கார்கில் போர்  சார்ந்த காலத்தில் பெரும் எண்ணிக்கையிலான ஆள்சேதம் ஏற்பட்டதால் இந்த காலம் முக்கியத்துவம் பெறுகிறது. மேலும் இதே காலகட்டத்தில் தான் ஜம்மு காஷ்மீரிலும், வட கிழக்கு பகுதிகளிலும் கிளர்ச்சிகளுக்கு எதிரான நடவடிக்கைகள் தீவிரமாக மேற்கொள்ளப்பட்டன.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
தேசிய கோகுல் இயக்கத்தின் மூலம் பண்ணைகள் அமைப்புக்கு 50% மானியம் வழங்கப்படுகிறது: மத்திய இணை அமைச்சர் தகவல்
தேசிய கோகுல் இயக்கத்தின் மூலம் பண்ணைகள் அமைப்புக்கு 50% மானியம் வழங்கப்படுகிறது என மத்திய மீன்வளம், கால்நடை பராமரிப்பு மற்றும் பால்வளத்துறை இணை அமைச்சர் திரு. சஞ்சீவ் பல்யான் புது டெல்லியில் செய்தியாளர்களிடம் பேசுகையில் தெரிவித்தார்.
மேலும் அவர் தெரிவிக்கையில்,
50 லட்சத்திற்கும் மேற்பட்ட விவசாயிகளுக்கு நேரடியாகவும், மறைமுகமாகவும் மீன்வளம், கால்நடை பராமரிப்பு மற்றும் பால்வளத்துறை சார்பில் வேலை வாய்ப்புகள் வழங்கப்பட்டுள்ளன என்றும், தேசிய கோகுல் இயக்கத்தின் சார்பாக ரூ. 4 கோடி/ ஒரு கோடி ரூபாய்/ ரூ. 60 லட்சம்/ ரூ. 50 லட்சம் முறையே பசு/ எருமை/ பன்றி/ கோழி/ ஆடு ஆகியவை வளர்ப்புக்கு மானியமாக அளிக்கப்பட்டுள்ளது என்று தெரிவித்தார். இந்தத் தொகையில் 50 சதவீதம் மத்திய அரசு மாநியமாகவும், மூன்று சதவீதம் வட்டிச்சலுகையாகவும் அளிக்கப்படுகிறது என தெரிவித்தார்.
மேலும், 4332 நகரும் கால்நடை மருந்தகங்கள் தொடங்கப்பட்டுள்ளதாகவும் தேசிய கோகுல் இயக்கத்தின் மூலம் நாட்டு மாடுகள் வளர்ப்பு ஊக்கப்படுத்தப்பட்டு வருவதாகவும் தெரிவித்தார். இந்த அமைச்சகத்தில் மொத்தமுள்ள 90,598 வேலைகளில் 16 ஆயிரம் இளைஞர்கள் மைத்ரி திட்டத்தின் மூலம் வேலை வாய்ப்பு பெற்றுள்ளதாகவும் இளைஞர்கள் பலன்களை பெறும் வகையில் ஆன்லைன் வசதி செய்து தரப்பட்டுள்ளதாகவும் அமைச்சர் தெரிவித்துள்ளார்.
கடந்த 8 ஆண்டுகளில் கல்வி, வேலை வாய்ப்பு, விளையாட்டு, சுகாதாரம், அறிவியல் ஆகிய துறைகளில் இளைஞர்களுக்கு தேவையான வசதிகளை இந்த அரசு செய்து வருவதாகவும், இந்தியாவின் முதுகெலும்பாக திகழும் இளைஞர்களுக்கு அதிகாரமளிக்கப்படுவது இந்தியாவின் எதிர்காலத்திற்கு அதிகாரம் அளிப்பதற்கு சமமாகும் என தெரிவித்தார். மேலும், தேசிய கல்விக் கொள்கை முன்னெப்போதும் இல்லாத வகையில் இளைஞர்களின் மேம்பாட்டிற்கு உதவும் வகையில் வடிவமைக்கப்பட்டுள்ளது என தெரிவித்தார்.
பிரதமர் அலுவலகம்
இந்தியாவின் தலைமை நீதிபதியாக பதவியேற்றுள்ள டாக்டர் டி ஒய் சந்திரசூடுக்கு பிரதமர் வாழ்த்து தெரிவித்துள்ளார்
இந்தியாவின் தலைமை நீதிபதியாக பதவியேற்றுள்ள டாக்டர் டி ஒய் சந்திரசூடுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் ட்விட்டர் செய்தியில் கூறியிருப்பதாவது;
“இந்தியாவின் தலைமை நீதிபதியாக பதவியேற்றுள்ள டாக்டர் டி ஒய் சந்திரசூடுக்கு வாழ்த்துக்கள். வரவிருக்கும் பதவிக்காலம் அவருக்கு இனிதாக அமைய வாழ்த்துகிறேன்.”
எஃகுத்துறை அமைச்சகம்
எஃகு தயாரிப்பாளர்களுடன் திரு.தர்மேந்திர பிரதான் ஆலோசனைக் கூட்டம் நடத்தினார்.
பிலாய் எஃகு ஆலையைச் சுற்றி, எஃகு தயாரிப்புத் தொகுப்பை மேம்படுத்த விரிவான திட்டம் வகுப்பது பற்றி, எஃகுத்துறை அமைச்சகம், சாலைப்போக்குவரத்து மற்றும் நெடுஞ்சாலைத்துறை அமைச்சகம், ரயிலவேத்தறை அமைச்சம், இன்ஸ்டாக் , இந்திய எஃகு ஆணையம்  அதிகாரிகள் மற்றும் பிலாய் எஃகு தயாரிப்பாளர்கள் ஆகியோருடன் நேற்று காணொளிக் காட்சி மூலம் நடத்திய கூட்டத்துக்கு மத்திய எஃகு மற்றும் பெட்ரோலியம், இயற்கை வாயுத்துறை அமைச்சர் திரு.தர்மேந்திர பிரதான் தலைமை தாங்கினார். எஃகு பாலம் தயாரிப்பாளர்கள் சந்திக்கும் பிரச்னைகள், அவர்களின் தேவைகள் குறித்து இந்தக் கூட்டத்தில்ஆலோசிக்கப்பட்டன.
எஃகு தயாரிப்புத் தொகுப்பை உருவாக்குவது, இப்பகுதியில் சிறு, குறு, நடுத்தரத்தொழில் துறைக்கு ஊக்கமளித்து, வேலைவாய்ப்பை உருவாக்க உதவும். உள்ளூர் பொருளாதாரத்தை ஊக்குவிக்கும். இது மாண்புமிகு பிரதமர் அழைப்பு விடுத்த சுயசார்பு இந்தியா திட்டத்துக்கு வழிவகுக்கும்.
துர்க் மாவட்டத்தில் உள்ள எஃகு தயாரிப்பாளர்களின் தேவை முழுவதையும் உறுதி செய்யவும், இந்தக் கொள்முதலில் ஏதாவது தடைகள் ஏற்பட்டால் அதை அகற்றவும், பிலாய் எஃகு ஆலை தலைமை நிர்வாக அதிகாரிக்கு திரு.தரமேந்திர பிரதான் உத்தரவிட்டார்.
சாலைப்போக்குவரத்து மற்றும் நெடுஞ்சாலை அமைச்சகம் கட்டும் பாலங்கள்  மற்றும் எஃகு பாலங்களை அதிகம் பயன்படுத்தும் ரயில்வே துறையில், எஃகு பயன்பாட்டை அதிகரிக்கும் யுக்தி குறித்தும் அமைச்சர் ஆலோசித்தார்.
(Visitor Counter : 186
பிரதமர் அலுவலகம்
பிரதம மந்திரி ராஷ்டிரிய பால புரஸ்கார் விருதாளர்களுடன் பிரதமர் நடத்திய கலந்துரையாடலின் முக்கிய அம்சங்கள்
இந்த நிகழ்ச்சியில் பங்கேற்றுள்ள மத்திய அமைச்சர்கள் ஸ்மிருதி இரானி, டாக்டர் மகேந்திர பாய் மற்றும் பலருக்கு வணக்கம்!
சுதந்திரத்தின் 75-வது ஆண்டுப் பெருவிழா கொண்டாடும் முக்கியமான தருணத்தில் இவர்களுக்கு இந்த விருதுகள் வழங்கப்படுவது மிகவும் சிறப்பு வாய்ந்தது. கடந்த காலத்திலிருந்து வலிமையைப் பெற்று அமிர்த காலமான வரும் 25 ஆண்டுகளில் மகத்தான விளைவுகளை உருவாக்க அர்ப்பணிப்பதற்கான தருணம் இது. தேசியப் பெண் குழந்தைகள் தினத்தன்று நாட்டின் புதல்விகளுக்கு வாழத்துக்கள். விடுதலைப் போராட்டத்தின் புகழ் மிக்க வரலாற்றையும் பீர்பால கனக்லதா பருவா, குதிராம் போஸ், ராணி கைடிநீலு ஆகியோரின் பங்களிப்பு மறக்க முடியாதவை. இளம் வயதிலேயே இந்த வீரர்கள் நாட்டின் சுதந்திரத்திற்கான இயக்கத்தில் ஈடுபட்டு அதற்காக தங்களை அர்ப்பணித்துக் கொண்டார்கள்.
நண்பர்களே, குரு கோவிந்த் சிங் அவர்களின் புதல்வர்கள் கொண்டிருந்த வீரத்தையும், செய்த தியாகத்தையும் உதாரணங்களாக எடுத்துக் கொள்ள வேண்டும். மிகுந்த துணிச்சலுடன் இந்தப் புதல்வர்கள் தியாகம் செய்தபோது அவர்களின் வயது மிகவும் இளையது. இந்தியாவின் நாகரீகம், கலாச்சாரம், ஆன்மீகம், சமயத்திற்கு அவர்களின் தியாகம் ஒப்பில்லாதது. இந்தப் புதல்வர்கள் மற்றும் அவர்களின் தியாகம் குறித்து மிக அதிகமாக இளைஞர்கள் அறிந்து கொள்ள வேண்டும்.
எனது இளம் நண்பர்களே,தில்லியில் இந்தியாவின் நுழைவாயில் அருகே நேதாஜி சுபாஷ் சந்திர போசின் டிஜிட்டல் வடிவிலான உருவச்சிலை அமைக்கப்பட்டுள்ளது. தேசத்திற்கான கடமை என்பதில் நேதாஜியிடமிருந்து மிகப் பெரும் ஊக்கத்தை நாம் பெற்றிருக்கிறோம். நேதாஜியிடமிருந்து இந்த ஊக்கத்தை எடுத்துக் கொண்டு நாட்டின் கடமைப் பாதையில் நீங்கள் தொடர்ந்து பயணம் செய்ய வேண்டும்.
எந்தத் துறையும், கொள்கைகளும், முன்முயற்சிகளும் இளைஞர்களை மையப்படுத்தியே உள்ளன. தொடங்குக இந்தியா, நிமிர்ந்து நில் இந்தியா, டிஜிட்டல் இந்தியா, இந்தியாவில் உற்பத்தி செய்வோம் ஆகியவற்றுடன் தற்சார்பு இந்தியாவின் மக்கள் இயக்கம், நவீன கட்டமைப்புகள் உருவாக்கம் போன்ற முன்முயற்சிகள் மூலம் இந்தியாவிலும், வெளிநாட்டிலும் புதிய சகாப்தத்தில் தலைமை தாங்குவதற்கு இந்திய இளைஞர்களின் வேகம் பொருத்தமாக உள்ளது. புதிய கண்டுபிடிப்பு மற்றும் புதிய தொழில்கள் துறையில் இந்தியாவின் சக்தி அதிகரித்து வருகிறது. உலகின் மிகப் பெரிய நிறுவனங்களுக்கு இந்தியாவின் இளம் தலைமை நிர்வாகிகள் பொறுப்பேற்றிருப்பது நாட்டை பெருமிதம் கொள்ளச் செய்கிறது..
. இன்று புதிய தொழில்கள்-உலகத்தில் இந்தியாவின் இளைஞர்கள் சிறந்து விளங்குவதைக் காணும் போது நாம் பெருமிதம் கொள்கிறோம். இந்தியாவின் இளைஞர்கள் புதிய கண்டுபிடிப்புகளை உருவாக்கி நாட்டை முன்னேற்றப் பாதையில் கொண்டு செல்வதால் நாம் பெருமிதம் கொள்கிறோம்.
நாட்டின் புதல்விகள் முற்காலத்தில் அனுமதிக்கப்படாத துறைகளிலும் கூட இன்று சிறப்பாக பணியாற்றுகிறார்கள். புதிய கண்டுபிடிப்பிலிருந்து பின்வாங்காத புதிய இந்தியா இது. துணிவும், உறுதியும் இன்றைய இந்தியாவின் அடையாளங்களாகும்.
தடுப்பூசித் திட்டத்தில் இந்திய இளையோர்கள் தங்களின் நவீன, அறிவியல் ஆர்வத்தைக் காண்பித்திருப்பது மகிழ்ச்சி அளிக்கிறது. ஜனவரி 3-லிருந்து இருபதே நாட்களில் 40 மில்லியனுக்கும் அதிகமான இளைஞர்கள் கொரோனா தடுப்பூசி செலுத்திக் கொண்டுள்ளனர். தூய்மை இந்தியா திட்டத்தில் இவர்களின் தலைமைத்துவம் மெச்சத்தக்கது. உள்ளூர் பொருட்களை ஆதரிக்கும் தூதர்களாக இருப்பதுடன், இளைஞர்கள் தற்சார்பு இந்தியா இயக்கத்திற்கு தலைமை ஏற்க வேண்டும். உங்கள் அனைவருக்கும் மீண்டும் வாழ்த்துக்களை தெரிவித்துக் கொள்கிறேன்.
பிரதமர் அலுவலகம்
குஜராத் முதலமைச்சர் பிரதமரை சந்தித்தார்
குஜராத் முதலமைச்சர் திரு பூபேந்திர படேல் இன்று பிரதமர் திரு நரேந்திர மோடியை சந்தித்தார்.
சமூக ஊடகத் தளமான எக்ஸ் பதிவில் பிரதமர் அலுவலகம் கூறியிருப்பதாவது:
“குஜராத் முதலமைச்சர் திரு பூபேந்திர படேல் @Bhupendrapbjp பிரதமர் திரு நரேந்திர மோடியை @narendramodi சந்தித்தார்.
(
வணிகம் மற்றும் தொழில்துறை அமைச்சகம்
ஆண்டுக்கு $ ஒரு டிரில்லியன் டாலர் அளவுக்கு சேவை ஏற்றுமதியை அதிகரிப்பதில் ஐடி தொழில் துறை முக்கிய பங்காற்ற முடியும்- திரு பியூஷ் கோயல்
இந்தியாவின் சேவைத்துறை ஏற்றுமதியை $ 1டிரில்லியன் அளவுக்கு அதிகரிக்கும் வகையில், வளர்ச்சியை ஊக்குவிக்க மத்திய அரசு முழு ஆதரவு அளிக்கும் என்று இந்தியாவின் முன்னணி ஐடி நிறுவனங்களுக்கு மத்திய வர்த்தகம், தொழில், நுகர்வோர் விவகாரம், உணவு, பொது விநியோகம் மற்றும் ஜவுளித்துறை அமைச்சர் திரு பியூஷ் கோயல் உறுதியளித்துள்ளார்.
முன்னணி ஐடி தொழில் நிறுவன தலைவர்களிடையே காணொலி மூலம் உரையாற்றிய திரு கோயல், இந்த ஆண்டு வர்த்தக ஏற்றுமதி $400 பில்லியன் இலக்கை எட்டும் பாதையில் இந்தியா பயணிப்பதாகவும், சேவை ஏற்றுமதி சுமார் $240 பில்லியன் முதல் $250 பில்லியன் அளவுக்கு இருக்கும் என்றும் கூறினார். இது மிகவும் குறைவாக இருந்த போதிலும், வர்த்தக ஏற்றுமதியை எட்டிப் பிடிக்கும் வகையில் வளர்ச்சி அடைய முடியும் என்றும் கூறினார்.
இரண்டாம் அடுக்கு, மூன்றாம் அடுக்கு நகரங்களில் ஐடி மையங்களை தொடங்க ஐடி தொழில் நிறுவனங்கள் திட்டமிட்டுள்ளதை வரவேற்ற திரு கோயல், இது ஏராளமான வேலைவாய்ப்புகளை வழங்குவதுடன், அந்தப் பகுதி வளர்ச்சிக்கும் பெருமளவில் உதவும் என்று கூறினார். ஐடி தொழில் நிறுவனங்கள் நகரங்களை அடையாளம் கண்டால், மத்திய அரசு அனைத்து உள்கட்டமைப்பு வசதிகளையும் வழங்கும் என்று அவர் உறுதியளித்தார்.
மேலும் விவரங்களுக்கு ஆங்கில செய்திக்குறிப்பை காணவும்:
https://pib.gov.in/PressReleasePage.aspx?PRID=1790342